**Jegyzőkönyv**

**Nagykovácsi Nagyközség Önkormányzat**

**Pénzügyi és településfejlesztési bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2015. június 1. (hétfő 16.30 óra)

**Meghívottak:** Tegzes Endre elnök, Fodor Attila, Dr. Szabó András, Horváthné Holéczy Katalin, Erdélyi Zoltán, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, Dr. Németh Zsanett aljegyző, Györgyi Zoltán főépítész

**Megjelentek:** Tegzes Endre elnök, Fodor Attila, Dr. Szabó András, Horváthné Holéczy Katalin, Papp István jegyző, Dr. Németh Zsanett aljegyző, Györgyi Zoltán főépítész, Kissné Szalay Erzsébet jegyzőkönyvvezető

**Tegzes Endre elnök**: Köszöntöm a megjelenteket. Megállapítom, hogy Erdélyi Zoltán hiányzik, de jelezte, hogy egyéb elfoglaltsága miatt nem tud részt venni az ülésen. A Pénzügyi Bizottság 4 fővel jelen van, tehát határozatképes. Elsőként a napirendről kellene szavaznunk. Aki ezzel egyetért, igennel szavaz. Indítható a szavazás.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**50/2015.(VI. 01.) HATÁROZATA**

Nagykovácsi Nagyközség Önkormányzat Pénzügyi és településfejlesztési bizottsága úgy dönt, hogy a 2015. június 1-i ülésén az alábbi napirendi pontokat tárgyalja:

1. **Döntés a Belügyminisztérium által „Önkormányzati feladatellátást szolgáló fejlesztések támogatására” kiírt pályázat benyújtásáról. Pályázati alcél: „Kötelező önkormányzati feladatot ellátó intézmények fejlesztése, felújítása”, „Belterületi utak, járdák, hidak felújítása”, „Óvodai, iskolai és utánpótlás sport infrastrukturális-fejlesztés, felújítás, vagy új sportlétesítmény létrehozása” E - 80**

Előterjesztő: Kiszelné Mohos Katalin polgármester

Előadó: dr. Halmosi-Rokaj Odett osztályvezető

1. **Döntés a Képviselő-testület 29/2015. (II. 19.) számú határozatának visszavonásáról, továbbá a 2094 Nagykovácsi, Rozmaring utcai, önkormányzati tulajdonban lévő ingatlanok értékesítéséről E – 79 – ZÁRT ÜLÉSEN TÁRGYALANDÓ**

Előterjesztő: Kiszelné Mohos Katalin polgármester

Előadó: dr. Németh Zsanett aljegyző

**1. napirendi pont**

**Döntés a Belügyminisztérium által „Önkormányzati feladatellátást szolgáló fejlesztések támogatására” kiírt pályázat benyújtásáról. Pályázati alcél: „Kötelező önkormányzati feladatot ellátó intézmények fejlesztése, felújítása”, „Belterületi utak, járdák, hidak felújítása”, „Óvodai, iskolai és utánpótlás sport infrastrukturális-fejlesztés, felújítás, vagy új sportlétesítmény létrehozása”**

**Tegzes Endre elnök:** Átadom a szót Györgyi Zoltán főépítész úrnak, hogy néhány mondatban ismertesse a napirendet.

**Györgyi Zoltán főépítész:** *Röviden ismertette az előterjesztést*.

**Horváthné Holéczi Katalin**: Három rövid észrevételem lenne az előterjesztéssel kapcsolatban. Nagyra becsülöm a munkatársakat, akik ilyen gyorsan előkészítették ezeket a pályázatokat. Az is pozitívum, hogy ha nem nyer a pályázat, akkor is várólistára kerül, tehát van esély a pályázat megnyerésére. Az utakkal kapcsolatban viszont ismételten el szeretném mondani, hogy jó lenne látni, hogy melyek azok az utak, amelyek leginkább javításra szorulnak, és van-e nyilvántartás erről. Ha van, akkor látni szeretnénk, ha nincs, akkor pedig létre kellene hozni.

**Györgyi Zoltán főépítész:** Ilyen jellegű nyilvántartásunk nincs, de már elkezdődött a létrehozása, első körben a csatorna kivitelezéshez kapcsolódóan. Reményeink szerint a nyár folyamán az egész településen meg fog valósulni.

**Fodor Attila:** A napirendi ponttal teljes egészében egyetértek. Egy kérdésem van. Ha elkészül ez a nyilvántartás, akkor arról, hogy mi lesz a soron következő útszakasz, abban illetékes az Oktatási és településfejlesztési bizottság. Kérem, hogy ebben a döntésben részt vehessen a bizottságunk.

**Tegzes Endre elnök:** Köszönöm szépen. Van-e további hozzászólás. Nincs, felteszem szavazásra az előterjesztés határozati javaslatát. Aki egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**51/2015.(VI. 01.) HATÁROZATA**

**Tárgy:** **Döntés a Belügyminisztérium által „Önkormányzati feladatellátást szolgáló fejlesztések támogatására” kiírt pályázat benyújtásáról. Pályázati alcél: „Kötelező önkormányzati feladatot ellátó intézmények fejlesztése, felújítása”**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek, hogy a Belügyminisztérium által „Önkormányzati feladatellátást szolgáló fejlesztések támogatására” kiírt, „Kötelező önkormányzati feladatot ellátó intézmények fejlesztése, felújítása ab) pont” alcélú pályázaton részt vegyen. A pályázaton való részvételhez szükséges önerőt 5%-ot, azaz 750.000,-Ft-ot a 2015. évi költségvetés tartalékának terhére biztosítsa.

Felhatalmazza a Polgármestert és a szükséges intézkedések megtételére.

**Határidő:** azonnal illetve a költségvetés soron következő módosítása

**Felelős:** Polgármester

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**52/2015.(VI. 01.) HATÁROZATA**

**Tárgy:** **Döntés a Belügyminisztérium által „Önkormányzati feladatellátást szolgáló fejlesztések támogatására” kiírt pályázat benyújtásáról. Pályázati alcél: „Belterületi utak, járdák, hidak felújítása”**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek, hogy a Belügyminisztérium által „Önkormányzati feladatellátást szolgáló fejlesztések támogatására” kiírt, „Belterületi utak, járdák, hidak felújítása” alcélú pályázaton részt vegyen. A pályázaton való részvételhez szükséges önerőt 15%-ot, azaz 2.647.060,-Ft-ot a 2015. évi költségvetés tartalékának terhére biztosítsa.

Felhatalmazza a Polgármestert a szükséges intézkedések megtételére.

**Határidő:** azonnal illetve a költségvetés soron következő módosítása

**Felelős:** Polgármester

**Megállapítom, hogy Nagykovácsi Nagyközség Önkormányzat Pénzügyi és településfejlesztési bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**PÉNZÜGYI ÉS TELEPÜLÉSFEJLESZTÉSI BIZOTTSÁGA**

**53/2015.(VI. 01.) HATÁROZATA**

**Tárgy:** **Döntés a Belügyminisztérium által „Önkormányzati feladatellátást szolgáló fejlesztések támogatására” kiírt pályázat benyújtásáról. Pályázati alcél: „Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása”**

Nagykovácsi Nagyközség Önkormányzatának Pénzügyi és településfejlesztési bizottsága javasolja a Képviselő-testületnek, hogy a Belügyminisztérium által „Önkormányzati feladatellátást szolgáló fejlesztések támogatására” kiírt, „Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása” alcélú pályázaton részt vegyen. A pályázaton való részvételhez szükséges önerőt 15%-ot, azaz 3.525.000,-Ft-ot a 2015. évi költségvetés tartalékának terhére biztosítsa.

Felhatalmazza a Polgármestert a szükséges intézkedések megtételére.

**Határidő:** azonnal illetve a költségvetés soron következő módosítása

**Felelős:** Polgármester

**2. napirendi pont**

**Döntés a Képviselő-testület 29/2015. (II. 19.) számú határozatának visszavonásáról, továbbá a 2094 Nagykovácsi, Rozmaring utcai, önkormányzati tulajdonban lévő ingatlanok értékesítéséről**

**Tegzes Endre elnök:** Ez a napirend zárt ülésen tárgyalandó. Ezért a nyílt ülést lezárom. Zárt üléssel folytatjuk.

K.m.f.

Tegzes Endre Fodor Attila

elnök tag